Nianell
Nianell (rođena 25. rujna 1971. kao Sonia Aletta Nel u Omaruruu, Namibija) afrikanerska je pjevačica, pijanistica, gitaristica i skladateljica, koja trenutno živi i radi u Južnoj Africi.

U međunarodnim krugovima proslavile su je pjesme poput Who Painted The Moon i Angel Tongue. Od njenih afrikaans hitova poznate su Magaliesburgse Aandlied i Sal Jy Onthou.

Njena pjesma I Hold the Sun and the Moon in my Hands je nominirana 2010. godine za pjesmu godine na LA Music Awards.

Životopis
Nakon odrastanja u Windhoeku i trogodišnje diplome iz lagane glazbe sa Pretoria Technikona u Južnoj Africi, Nianell je studirala klasičnu glazbu na Trinity Collegeu u Londonu i na Univerzitetu Južne Afrike.

Sama sklada svoju glazbu, pjeva na afrikaansu i na engleskom i svira klavir i akustičnu gitaru. Ima glasovni raspon od četiri oktave i njene pjesme se opisuju kao kombinacija "elemenata folka, popa, R&B-ja, countryja, klasične pa čak i keltske glazbe". Četiri njena albuma (Who Painted The Moon, Angel Tongue, Life's Gift i I Know I'm Lucky) su dostigla platinum status u Južnoj Africi. Nianellin prvi međunarodni platinum hit bila je pjesma Who Painted the Moon. 

Pjesma Isn’t It? sa njenog prvog albuma Who Painted the Moon? postala je međunarodno poznata i puštala se na radio postajama u Kanadi i SAD. Sa pjesmama Have Faith, Isn’t It?, As One, Just for Tonight i Who Painted the Moon? Nianell je imala pet Top 20 radio hitova u Južnoj Africi. Novozelandska pjevačica Hayley Westernra je uradila cover pjesme Who Painted The Moon na svom albumu Pure. Album se prodao u više od 2 milijuna primjeraka. 

Njen drugi album Angel Tongue (2004) je dostigao gold status u njenoj domovini. Osvojila je dvije SAMA nagrade 2005. godine: za Angel Tongue je osvojila Najbolji engleski contemporary album, a za "We'll Find a Way" je osvojila Najbolji ženski tekstopisac.

Izdala je duet album sa Dozijem 2009. godine. U travnju 2011. godine, izdala je svoj prvi album u Sjedinjenim Državama.. Svoj duet album izdaje sa sastavom Romanz u svibnju 2011. godine.

Nianell je uspješna izvođačica uživo i redovno putuje južnom Afrikom, ali također nastupa i u inozemstvu, kao npr. na UK Kasie Festival u Royal Albert Hallu u Londonu 2004. godine.

Privatni život
Nianell i njen bivši muž, Andrew Thompson, imaju trojke, sve djevojčice. Godine 1998., igrala je netball u namibijskom nacionalnom timu. Nianellina mlađa sestra, Riana Nel, također je cijenjena pjevačica i tekstopisac, ali se uglavnom bavi duhovnom glazbom. Sestre su u nekoliko prilika nastupale zajedno.

Diskografija

Albumi
2002 - Who Painted the Moon (CD)
2004 - Angel Tongue (CD)
2006 - Life's Gift (CD)
2007 - As One (Live DVD, koncert u Emperor's Palace, Johannesburg)
2008 - I Know I'm Lucky (CD)
2009 - It Takes Two, sa Dozijem (CD i DVD)
2010 - Sand & Water
2011 - Who Painted the Moon (SAD kompilacijski album)
2011 - 'N Duisend Drome
2012 - You're the One That I Want - Take 2
2012 - My Heart
2014 - Just Be

Izvori

Vanjske poveznice
 Nianellina službena stranica

Glazbeni spotovi
 
 
 
 
 
 

Rođeni 1971.
Južnoafričke pjevačice
Afrikanerske pjevačice
Namibijske pjevačice